

**ประกาศองค์การบริหารส่วนตำบลบ้านตาล**

**เรื่อง นโยบายการกำกับดูแลองค์การที่ดี**

---------------------------------------------

 เพื่อให้เป็นไปตามเจตนารมณ์ในมาตรา๓/๑ แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่๕) พ.ศ. ๒๕๔๕ และพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. ๒๕๔๖ อันแสดงความมุ่งมั่นต่อการบริหารราชการตามหลักธรรมาภิบาลและเพื่อให้การบริหารราชการเป็นไปอย่างมีประสิทธิภาพและประสิทธิผล อันจะทำให้ประชาชนเกิดความมั่นใจ ศรัทธาและไว้วางใจในการบริหารงานภาครัฐ

 องค์การบริหารส่วนตำบลบ้านตาล จึงประกาศนโยบายการกำกับดูแลองค์การที่ดี สำหรับองค์กรและบุคลากรทุกคนพึงยึดถือเป็นแนวทางปฏิบัติควบคู่กับกฎ ข้อบังคับอื่นๆ อย่างทั่วถึง ดังนี้

 **ข้อ ๑ นโยบายด้านรัฐ สังคมและสิ่งแวดล้อม**

 **นโยบายหลัก**

 ๑. ส่งเสริม สนับสนุนด้านสิ่งแวดล้อม สุขภาพ และความปลอดภัยต่อชุมชน โดยยึดถือและปฏิบัติในเรื่องความปลอดภัย อาชีวอนามัย และสภาพแวดล้อมที่ดีเพื่อการพัฒนาที่ยั่งยืนและสมดุล

 **แนวทางปฏิบัติ**

 ๑.๑ กำหนดมาตรการประหยัดพลังงาน

 ๑.๒ ให้หน่วยงานของรัฐพัฒนาบุคลากรให้มีความรู้เกี่ยวกับการฟื้นฟู รักษาสิ่งแวดล้อม และความปลอดภัยของชุมชน

 ๑.๓ การจัดให้มีส่วนร่วมในการรักษาคุณภาพสิ่งแวดล้อม

 **นโยบายหลัก**

 ๒. มุ่งมั่นที่จะเป็นส่วนหนึ่งในการสร้างสรรค์สังคมที่ดี มีความสุข

 **แนวทางปฏิบัติ**

 ๒.๑ การควบคุมและเพื่อดูแลสุขภาพของประชาชน

 ๒.๒ จัดโครงการเพื่อส่งเสริมความเข้มแข็งของสถาบันครอบครัว

 **ข้อ ๒ นโยบายด้านผู้รับบริการ และผู้มีส่วนได้ส่วนเสีย**

 **นโยบายหลัก**

 ๑. ส่งเสริมให้บริการที่มีคุณภาพ โดยนำเทคโนโลยีสมัยใหม่มาใช้ เพื่อให้บริการมีความสะดวกและรวดเร็ว

 **แนวทางปฏิบัติ**

 ๑.๑ พัฒนาและปรับปรุงระบบข้อมูลการบริการอย่างต่อเนื่อง เพื่อให้ผู้รับบริการได้รับความพึงพอใจ

 /๑.๒ พัฒนา...

-๒-

 ๑.๒ พัฒนาระบบฐานข้อมูลเพื่อการพัฒนาจังหวัด เพื่อเป็นประโยชน์ต่อการตัดสินใจของผู้บริหารและประชาชนที่สนใจทั่วไป

 **นโยบายหลัก**

 ๒. มุ่งมั่นให้บริการ ด้วยความสุจริต โปร่งใส เพื่อประโยชน์สุขของประชาชน

 **แนวทางปฏิบัติ**

 ๒.๑ ส่งเสริมการเรียนรู้และการมีส่วนร่วมของประชาชนในกิจการของรัฐและของส่วนรวม

 ๒.๒ ปรับทัศนคติหรือค่านิยมของการดำเนินงานของเจ้าหน้าที่ของรัฐและหน่วยงานภาครัฐให้มุ่งสู่ความเชื่อมั่นในหลักประสิทธิภาพ ประสิทธิผล และความโปร่งใสในการดำเนินงาน

 **นโยบายหลัก**

 ๓. ให้ความสำคัญกับการรับฟังความคิดเห็น ของผู้รับบริการและผู้มีส่วนได้ส่วนเสีย

 **แนวทางปฏิบัติ**

 ๓.๑ จัดช่องทางระบบการรับฟังระบบความคิดเห็นที่หลากหลาย

 ๓.๒ พัฒนากระบวนการรับข้อร้องเรียนด้วยระบบอินเทอร์เน็ตผ่านทางเว็บไซต์ของจังหวัด

 ๓.๓ จัดทำแบบสำรวจความต้องการของผู้รับบริการและนำมาปรับปรุงงานบริการให้ดีขึ้น

 **ข้อ 3 นโยบายด้านองค์การ**

 **นโยบายหลัก**

 ๑. ส่งเสริมและจัดให้มีระบบบริหารความเสี่ยงที่เกี่ยวกับประสิทธิภาพและประสิทธิผลในการปฏิบัติงานความถูกต้องของรายงาน และการปฏิบัติตามกฎระเบียบที่เกี่ยวข้องภายใต้การกำกับดูแลและควบคุมภายในที่ดี

 **แนวทางปฏิบัติ**

 ๑.๑ จัดให้มีคณะกรรมการรับผิดชอบในการกำหนดนโยบายหรือแนวทางในการบริหารความเสี่ยงของการบรรลุเป้าหมายตามภารกิจหลักขององค์การบริหารส่วนตำบล

 ๑.๒ กำหนดแนวทางส่งเสริมให้เจ้าหน้าที่ทุกระดับตระหนักถึงความเสี่ยงต่อการดำเนินงานที่ผิดต่อธรรมาภิบาล

 ๑.๓ จัดให้มีการอบรมให้มีความรู้เรื่องกฎ ข้อบังคับของกฎหมายที่เกี่ยวกับคุณธรรม จริยธรรม และธรรมาภิบาล

 ๑.๔ กำหนดให้ผู้บริหารและเจ้าหน้าที่ในหน่วยงานต่างๆ ในสังกัดองค์การบริหารส่วนตำบลบ้านตาล เป็นผู้ดูแลความเสี่ยงต่อการดำเนินงานที่ไม่สอดคล้องต่อหลักคุณธรรม จริยธรรมและธรรมาภิบาล

 **นโยบายหลัก**

 ๒. สร้างระบบการบริหารผลการปฏิบัติงาน เพื่อใช้เป็นเครื่องมือในการบริหารจัดการให้เกิดผลสัมฤทธิ์แก่ข้าราชการทุกระดับ โดยผลักดันให้ทุกหน่วยงานมุ่งเน้นการพัฒนาตนเองตลอดเวลา

 **แนวทางปฏิบัติ**

 ๒.๑ ใช้ดัชนีวัดผลการปฏิบัติงาน (KPI) ที่มีการกำหนดไว้อย่างชัดเจนเป็นเครื่องมือในการวางแผนและครอบคลุมผลการดำเนินงาน และมีการรายงานผลการดำเนินการอย่างสม่ำเสมอ

 ๒.๒ จัดทำแนวทางส่งเสริมการปฏิบัติตนเป็นแบบอย่างที่ดีตามหลักธรรมาภิบาล เพื่อกระตุ้นส่งเสริมให้เกิดการปฏิบัติในวงกว้าง

 /๒.๓ พัฒนา...

-๓-

 ๒.๓ พัฒนาระบบข้อมูล กฎ ระเบียบ ที่เกี่ยวกับการปฏิบัติงานภายในองค์การ เพื่ออำนวยความสะดวกให้เจ้าหน้าที่ทุกคนในการเข้าถึงข้อมูลและรับทราบโดยทั่วกัน

 **นโยบายหลัก**

 ๓. วางระบบประชาสัมพันธ์ให้ความสำคัญกับการเผยแพร่ประชาสัมพันธ์ข่าวสารและผลการดำเนินงานของหน่วยงานต่างๆ ให้ประชาชนได้รับทราบ

 **แนวทางปฏิบัติ**

 ๓.๑ ประชาสัมพันธ์ผลการปฏิบัติงานขององค์การบริหารส่วนตำบลพังลาในรูปแบบต่างๆ เช่น สื่อสิ่งพิมพ์และสื่ออิเล็กทรอนิกส์

 ๓.๒ เผยแพร่นโยบาย กิจกรรม และผลการดำเนินงานขององค์การบริหารส่วนตำบลอย่างสม่ำเสมอ

 **ข้อ ๔นโยบายด้านผู้ปฏิบัติงาน**

 **นโยบายหลัก**

 ๑. มุ่งเน้นส่งเสริมให้ผู้ปฏิบัติงานมีคุณภาพชีวิตที่ดี

 **แนวทางปฏิบัติ**

 ๑.๑ จัดทำกิจกรรมเพื่อสร้างเสริมสุขภาพแข็งแรงแก่ผู้ปฏิบัติงาน

 ๑.๒ จัดทำกิจกรรมเพื่อเสริมสร้างความสัมพันธ์อันดีระหว่างผู้ปฏิบัติงาน

 **นโยบายหลัก**

 ๒. สนับสนุนให้มีระบบแลกเปลี่ยนเรียนรู้ เพื่อเพิ่มประสบการณ์ในการปฏิบัติงาน

 **แนวทางปฏิบัติ**

 ๒.๑ สร้างวัฒนธรรมองค์กรให้เจ้าหน้าที่ทุกระดับเปิดใจรับฟังข้อมูลป้อนกลับ กล้าคิด กล้าแสดงออก และใฝ่รู้อย่างต่อเนื่อง

 ๒.๒ จัดให้มีเวทีแลกเปลี่ยนเรียนรู้ประสบการณ์การทำงานที่ดี เพื่อเสริมสร้างให้เป็นองค์กรแห่งการเรียนรู้

 ๒.๓ การทำงานร่วมกันเป็นทีมในลักษณะเครือข่าย (Networking)

 จึงประกาศให้ทราบโดยทั่วกัน

 ประกาศ ณ วันที่ ๖ มกราคม พ.ศ. ๒๕๖๖

 (นายสุนทร อุเทนสุต)

 นายกองค์การบริหารส่วนตำบลบ้านตาล

**แนวทางส่งเสริมและผลักดันการปฏิบัติตามนโยบายการกำกับดูแลองค์การที่ดี**

**---------------------------------------------**

 เพื่อให้การปฏิบัติงานมีผลดีตามนโยบายการกำกับดูแลองค์การที่ดีขององค์การบริหารส่วนตำบลบ้านตาล จึงกำหนดหลักปฏิบัติที่สำคัญดังนี้

 ๑) องค์การบริหารส่วนตำบลบ้านตาล สื่อสารให้บุคลากรทุกคนได้รับทราบและมีความเข้าใจเกี่ยวกับนโยบายการกำกับดูแลองค์การที่ดีอย่างทั่วถึง

 ๒) องค์การบริหารส่วนตำบลบ้านตาล จัดระบบบริหารธรรมาภิบาลที่มีประสิทธิภาพเพื่อให้ทุกคนมั่นใจว่าบุคลากรและองค์การจะปฏิบัติตนตามแนวทางการปฏิบัติตามนโยบายการกำกับดูแลองค์การที่ดีฉบับนี้อย่างเคร่งครัด โดยจะถือเสมือนว่าเป็นข้อปฏิบัติขององค์การข้อหนึ่ง ที่บุคลากรทุกระดับต้องทำความเข้าใจ ยึดมั่น และปฏิบัติให้ถูกต้องในการทำงานประจำวัน และไม่มีบุคคลใดที่จะมีสิทธิหรืออนุญาตให้บุคลากรขององค์การบริหารส่วนตำบลบ้านตาลคนใดกระทำการใดที่ขัดต่อนโยบายฉบับนี้

 ๓) องค์การบริหารส่วนตำบลบ้านตาล คาดหวังให้บุคลากรทุกคนมีการรายงานโดยสุจริตถึงการปฏิบัติที่ขัดหรือสงสัยว่าจะขัดต่อหลักการต่างๆ ในนโยบายฉบับนี้ต่อผู้บังคับบัญชาโดยตรง หรือในกรณีที่ไม่อาจรายงานต่อผู้บังคับบัญชาได้ อาจขอคำปรึกษาจากผู้บริหารระดับสูง หรือผู้บริหารที่รับผิดชอบด้านการพัฒนาทรัพยากรบุคคล โดยข้อมูลที่ให้นั้นให้ถือปฏิบัติเป็นข้อมูลลับ ทั้งนี้ ผู้บังคับบัญชาเองมีหน้าที่ในการสอดส่องดูแล และให้คำแนะนำผู้ใต้บังคับบัญชาตามลำดับชั้นให้ปฏิบัติให้สอดคล้องกับแนวทางปฏิบัติตามนโยบายการกำกับดูแลองค์การที่ดีฉบับนี้

 ๔) นโยบายการกำกับดูแลองค์การที่ดีฉบับนี้ จะได้รับการพิจารณาปรับปรุงให้เป็นปัจจุบันทุกปีโดยคณะกรรมการติดตามและกำกับดูแลการดำเนินการพัฒนาคุณภาพการบริหารจัดการภาครัฐ (Steering Team)

 ๕) องค์การบริหารส่วนตำบลบ้านตาล จะกำหนดแนวทางวัดและประเมินการปฏิบัติตามนโยบายการกำกับดูแลองค์การที่ดีตามตัวชี้วัดที่กำหนดไว้ต่อไปอย่างเป็นระบบ รวมทั้งมีการประเมินตนเองอย่างสม่ำเสมอ

 ๖) หากผู้ใดมีข้อสงสัยเกี่ยวกับความหมาย แนวทางปฏิบัติ หรือต้องการคำแนะนำเกี่ยวกับนโยบาย การกำกับดูแลองค์การที่ดีฉบับนี้ สามารถติดต่อหรือสอบถามได้ที่กลุ่มงานบริหารบุคคล

-----------------------------------------------



# ประกาศองค์การบริหารส่วนตำบลบ้านตาล

เรื่อง แผนการเสริมสร้างมาตรฐาน วินัยคุณธรรม จริยธรรมและป้องกันการทุจริต

ประจำปีงบประมาณ พ.ศ. ๒๕๖๔ – ๒๕๖๖

**...................................................**

 ตามที่ได้มีประกาศองค์การบริหารส่วนตำบลบ้านตาล เรื่อง นโยบายคุณธรรม จริยธรรม ลงวันที่ ๑ ตุลาคม ๒๕๖๑ ข้อบังคับองค์การบริหารส่วนตำบลบ้านตาลว่าด้วยจรรยาข้าราชการ ลงวันที่ ๓ มกราคม ๒๕๖๒ และนโยบายการกำกับดูแลองค์การที่ดีองค์การบริหารส่วนตำบลบ้านตาล ลงวันที่ ๓ มกราคม ๒๕๖๒ ประกอบกับประกาศเจตนารมณ์การป้องกันและต่อต้านการทุจริตขององค์การบริหารส่วนตำบลบ้านตาล ลงวันที่ ๑ ตุลาคม ๒๕๖๑ เพื่อสร้างความโปร่งใสมีมาตรฐานในการปฏิบัติงานที่ชัดเจนและเป็นสากลเป็นเครื่องมือกำกับความประพฤติของบุคลากรทุกคน และเพื่อให้การบริหารราชการเป็นไปอย่างมีประสิทธิภาพและมีธรรมาภิบาลอันจะทำให้ประชาชนเกิดความมั่นใจศรัทธาและไว้วางใจในการบริหารงานภาครัฐ นั้น

 เพื่อให้การเสริมสร้างวินัย คุณธรรม จริยธรรม และป้องกันการทุจริตขององค์การบริหารส่วนตำบลบ้านตาล อำเภอบำเหน็จณรงค์ จังหวัดชัยภูมิ มีแผนที่ชัดเจน องค์การบริหารส่วนตำบลบ้านตาล จึงได้จัดทำแผนการเสริมสร้างมาตรฐาน วินัยคุณธรรม จริยธรรมและป้องกันการทุจริตประจำปีงบประมาณ พ.ศ. ๒๕๖๒ – ๒๕๖๔ เพื่อถือเป็นแนวทางปฏิบัติและดำเนินการให้สอดคล้องกับอำนาจหน้าที่ขององค์การบริหารส่วนตำบลต่อไป

จึงประกาศให้ทราบโดยทั่วไป

 ประกาศ ณ วันที่ ๓ มกราคม พ.ศ. ๒๕๖๒

(นายสุนทร อุเทนสุต)

 นายกองค์การบริหารส่วนตำบลบ้านตาล

**แผนการเสริมสร้างวินัย คุณธรรม จริยธรรม และป้องกันการทุจริตขององค์การบริหารส่วนตำบลบ้านตาล**

**อำเภอบำเหน็จณรงค์ จังหวัดชัยภูมิ**

**ระยะ ๓ ปี พ.ศ. ๒๕๖๒ - ๒๕๖๔**

 เพื่อให้การเสริมสร้างวินัย คุณธรรม จริยธรรม ป้องกันการทุจริตขององค์การบริหารส่วนตำบลบ้านตาล มีแผนการปฏิบัติที่ชัดเจน เป็นเครื่องมือกำกับความประพฤติและปฏิบัติหน้าที่ของบุคลากรทุกคน และเพื่อให้การบริหารราชการเป็นไปอย่างมีประสิทธิภาพและมีธรรมาภิบาลอันจะทำให้ประชาชนเกิดความมั่นใจศรัทธาและไว้วางใจในการบริหารงานภาครัฐ ดังนั้น องค์การบริหารส่วนตำบลบ้านตาล จึงกำหนดแผนการเสริมสร้างวินัย คุณธรรม จริยธรรม และป้องกันการทุจริต ระยะ ๓ ปี พ.ศ. ๒๕๖๒ – ๒๕๖๔ ดังนี้

|  |  |  |  |  |
| --- | --- | --- | --- | --- |
| **ยุทธศาสตร์** | **วัตถุประสงค์** | **ตัวชี้วัด** | **ค่าเป้าหมายตัวชี้วัด** | **มาตรการ** |
| **๒๕๖๒** | **๒๕๖๓** | **๒๕๖๔** |
| ๑. ปลูกจิตสำนึก ค่านิยม คุณธรรม จริยธรรมและการสร้างวินัยแก่ทุกภาคส่วน | เพื่อเสริมสร้างและเสริมสร้างจิตสำนึกและค่านิยมในการปฏิบัติราชการของเจ้าหน้าที่องค์การบริหารส่วนตำบลให้มีคุณธรรม และความรับผิดชอบในการป้องกันปัญหาการทุจริต | ๑. ร้อยละของบุคลากรอบต.บ้านตาลที่ได้รับทราบและถือปฏิบัติตามจรรยาข้าราชการส่วนท้องถิ่น และประมวลจริยธรรมข้าราชการท้องถิ่น | ๘๐ | ๘๕ | ๙๐ | ส่งเสริมให้เจ้าหน้าที่ของรัฐทุกระดับได้เรียนรู้และปฏิบัติงานตามหน้าที่ด้วยหลักธรรมาภิบาล |
|  |  | ๒. จำนวนที่เพิ่มขึ้นของเรื่องร้องเรียนเกี่ยวกับการทุจริตการปฏิบัติหรือละเว้นการปฏิบัติหน้าที่โดยมิชอบของเจ้าหน้าที่องค์การบริหารส่วนตำบล | ไม่เกิน ๘ เรื่อง | ไม่เกิน ๖ เรื่อง | ไม่เกิน ๔ เรื่อง |  |

-๒-

|  |  |  |  |  |
| --- | --- | --- | --- | --- |
| **ยุทธศาสตร์** | **วัตถุประสงค์** | **ตัวชี้วัด** | **ค่าเป้าหมายตัวชี้วัด** | **มาตรการ** |
| **๒๕๖๒** | **๒๕๖๓** | **๒๕๖๔** |
| ๒.บูรณาการหน่วยงานทุกส่วนในการเสริมสร้างวินัยคุณธรรม จริยธรรมและการป้องกันการทุจริต | เพื่อส่งเสริมการมีส่วนร่วมของประชาชน และทุกภาคส่วนในการเสริมสร้างวินัย คุณธรรม จริยธรรม และการป้องกันการทุจริต | ๑.ร้อยละของระดับความเหมาะสมในการเปิดช่องทางการแจ้งเบาะแส/การเผยแพร่ข้อมูลข่าวสารเกี่ยวกับการป้องกันและปราบปรามการทุจริตขององค์การบริหารส่วนตำบล(จากการสำรวจความคิดเห็น) | ๖๕ | ๗๐ | ๗๕ | ๒.๑ ประสานความร่วมมือหน่วยงานภาครัฐและภาคเอกชนในการเสริมสร้างวินัยคุณธรรม จริยธรรมและการป้องกันการทุจริต |
|  |  | ๒.ร้อยละของระดับความพึงพอใจต่อการปฏิบัติหน้าที่หรือพฤติกรรมของเจ้าหน้าที่องค์การบริหารส่วนตำบล(จากการสำรวจความคิดเห็นของประชาชน/ผู้รับบริการ/ผู้มีส่วนได้เสียกับองค์การบริหารส่วนตำบล) | ๖๕ | ๗๐ | ๗๕ |

-๓-

|  |  |  |  |  |
| --- | --- | --- | --- | --- |
| **ยุทธศาสตร์** | **วัตถุประสงค์** | **ตัวชี้วัด** | **ค่าเป้าหมายตัวชี้วัด** | **มาตรการ** |
| **๒๕๖๒** | **๒๕๖๓** | **๒๕๖๔** |
|  |  | ๓.ร้อยละของการตอบสนองต่อข้อร้องเรียนเกี่ยวกับการทุจริต การปฏิบัติหรือละเว้นการปฏิบัติหน้าที่โดยมิชอบของเจ้าหน้าที่ของรัฐ | ๑๐๐ | ๑๐๐ | ๑๐๐ | ๒.๒ส่งเสริมการมีส่วนร่วมของภาคเอกชนในการติดตามตรวจสอบการฝ่าฝืนประมวลจริยธรรม/วินัยและการทุจริต |
| ๓. เสริมสร้างความเข้มแข็งในการเสริมสร้างวินัย คุณธรรม จริยธรรม และการป้องกันการทุจริต | เพื่อพัฒนากลไกในการสร้างวินัย คุณธรรม จริยธรรมและการตรวจสอบถ่วงดุลการใช้อำนาจขององค์การบริหารส่วนตำบล | ๑.ร้อยละของหน่วยงานที่มีส่วนร่วมในการสร้างมาตรฐาน/การประเมินความโปรงใส | - | - | ๑๐๐ | ๓.๑ พัฒนาระบบและกลไกในการตรวจสอบ ควบคุมและถ่วงดุลการใช้อำนาจให้เหมาะสม |
|  |  | ๒.ร้อยละของสำนวนการสอบสวน (ตามประเด็นที่ ป.ป.ช.แจ้งให้ทราบ)มีการดำเนินการได้ครบถ้วน | ๑๐๐ | ๑๐๐ | ๑๐๐ |

-๔-

|  |  |  |  |  |
| --- | --- | --- | --- | --- |
| **ยุทธศาสตร์** | **วัตถุประสงค์** | **ตัวชี้วัด** | **ค่าเป้าหมายตัวชี้วัด** | **มาตรการ** |
| **๒๕๖๒** | **๒๕๖๓** | **๒๕๖๔** |
| ๔. พัฒนาศักยภาพเจ้าหน้าที่ของรัฐในการเสริมสร้างวินัย คุณธรรม จริยธรรมและการป้องกันการทุจริต | เพื่อพัฒนาขีดความสามารถของเจ้าหน้าที่องค์การบริหารส่วนตำบลในการปฏิบัติงานได้อย่างถูกต้องตามกฎระเบียบ มีวินัย คุณธรรมและจริยธรรมเพื่อป้องกันความเสี่ยงจากการทุจริตและประพฤติมิชอบ | ๑.ร้อยละของเจ้าหน้าที่ที่เกี่ยวข้องซึ่งผ่านการพัฒนาศักยภาพเกี่ยวกับการตรวจสอบภายใน | ๘๐ | ๘๒ | ๘๕ | ๔.๑ พัฒนาสมรรถนะและขีดความสามารถเจ้าหน้าที่ของรัฐในการเสริมสร้างวินัยคุณธรรม จริยธรรมและป้องกันการทุจริต |
|  |  | ๒.ร้อยละของเจ้าหน้าที่ที่เกี่ยวข้องซึ่งผ่านการพัฒนาศักยภาพเกี่ยวกับกฎระเบียบ ด้านการเงินและการพัสดุ | ๘๐ | ๘๒ | ๘๕ |  |
|  |  | ๓.ร้อยละของเจ้าหน้าที่ที่เกี่ยวข้องซึ่งผ่านการพัฒนาศักยภาพเกี่ยวกับการสร้างวินัย คุณธรรม จริยธรรมและการป้องกันการทุจริต | ๘๐ | ๘๒ | ๘๕ |
|  |  | ๔.จำนวนเรื่อง/ข้อมูลที่นำขึ้นเว็บไซต์ เกี่ยวกับการเผยแพร่กรณีตัวอย่าง/กฎระเบียบที่เกี่ยวข้องกับการสร้างวินัย คุณธรรม จริยธรรม และการป้องกันการทุจริต | ๕ | ๖ | ๗ |  |

****

**บันทึกข้อความ**

**ส่วนราชการ** สำนักปลัดองค์การบริหารส่วนตำบลบ้านตาล โทร. ๐-๔๔๐๕-๖๐๒๓

**ที่** ชย ๘๑๓๐๑ / - **วันที่**  ๙ มกราคม ๒๕๖๖

**เรื่อง** แจ้งเวียนนโยบายการกำกับดูแลองค์การที่ดี

**เรียน** หัวหน้าส่วนราชการข้าราชการ พนักงานส่วนตำบล องค์การบริหารส่วนตำบลบ้านตาลทุกท่าน

ด้วย องค์การบริหารส่วนตำบลบ้านตาล ได้จัดทำนโยบายการกำกับดูแลองค์การที่ดี สำหรับองค์กรและบุคลากรทุกคนยึดถือเป็นแนวทางปฏิบัติควบคู่กับกฎ ข้อบังคับอื่นๆ รายละเอียดตามประกาศฯ แนบท้าย

 จึงเรียนมาเพื่อทราบ และถือปฏิบัติอย่างเคร่งครัด

(นายสุนทร อุเทนสุต)

นายกองค์การบริหารส่วนตำบลบ้านตาล

- รับทราบ

.......................................... ........................................... .......................................... ........................................

.......................................... ........................................... .......................................... ........................................

.......................................... ........................................... .......................................... ........................................

.......................................... ........................................... .......................................... ........................................

.......................................... ........................................... .......................................... ........................................

.......................................... ........................................... .......................................... ........................................

.......................................... ........................................... .......................................... ........................................

.......................................... ........................................... .......................................... ........................................

.......................................... ........................................... .......................................... ........................................

.......................................... ........................................... .......................................... ........................................

****

**บันทึกข้อความ**

**ส่วนราชการ** สำนักปลัดองค์การบริหารส่วนตำบลบ้านตาล โทร. ๐-๔๔๐๕-๖๐๒๓

**ที่** ชย ๘๑๓๐๑ / - **วันที่**  ๓ มกราคม ๒๕๖๒

**เรื่อง** แจ้งเวียนแผนการเสริมสร้างมาตรฐาน วินัยคุณธรรม จริยธรรมและป้องกันการทุจริต ประจำปีงบประมาณ

 พ.ศ. ๒๕๖๒ – ๒๕๖๔

**เรียน** หัวหน้าส่วนราชการข้าราชการ พนักงานส่วนตำบล องค์การบริหารส่วนตำบลบ้านตาลทุกท่าน

ด้วย องค์การบริหารส่วนตำบลบ้านตาล ได้จัดทำแผนการเสริมสร้างมาตรฐาน วินัยคุณธรรม จริยธรรมและป้องกันการทุจริต ประจำปีงบประมาณ พ.ศ. ๒๕๖๒ – ๒๕๖๔ เพื่อถือเป็นแนวทางปฏิบัติและดำเนินการให้สอดคล้องกับอำนาจหน้าที่ขององค์การบริหารส่วนตำบล รายละเอียดตามประกาศฯ แนบท้าย

 จึงเรียนมาเพื่อทราบ และถือปฏิบัติอย่างเคร่งครัด

(นายสุนทร อุเทนสุต)

นายกองค์การบริหารส่วนตำบลบ้านตาล

- รับทราบ

.......................................... ........................................... .......................................... ........................................

.......................................... ........................................... .......................................... ........................................

.......................................... ........................................... .......................................... ........................................

.......................................... ........................................... .......................................... ........................................

.......................................... ........................................... .......................................... ........................................

.......................................... ........................................... .......................................... ........................................

.......................................... ........................................... .......................................... ........................................

.......................................... ........................................... .......................................... ........................................

.......................................... ........................................... .......................................... ........................................

.......................................... ........................................... .......................................... ........................................